Mae'r **sambuca** yn ddiod wirodyn melys a chryf Eidalaidd gwirod o anis seren (*Illicium verum*), a grëwyd yn Civitavecchia, yn ardal Rhufain ym 1851. Cyfeirir at ei amrywiaeth fwyaf cyffredin yn aml fel *sambuca gwyn* i'w wahaniaethu oddi ar amrywiaethau eraill sydd mewn lliw glas dwfn (*sambuca du*) neu goch llachar (*sambuca coch*). Fel gwirodydd eraill â blas anis, ceir yr 'effaith ouzo' weithiau wrth ei gyfuno â dŵr. Mae'n cael ei botelu ar o leiaf 38% o alcohol yn ôl cyfaint.

Etymoleg
--------

Mae sambuca wedi fflamio yn ffordd boblogaidd a thrawiadol o yfed y ddiod ... wedi'r fflamau ddiffodd!
Daw Sambuca o'r enw Eidaleg ar y planhigyn eirin ysgaw mae'r gwirod wedi ei wneud ohono. Mae etymoleg sambuca (Lladin: *sambūcus* neu *sābūcus*, a ardystiwyd eisoes gan Pliny yr Hynaf) yn ansicr, ond mae'n debyg o darddiad nad yw'n Indo-Ewropeaidd. Yn ôl y cwmni Eidalaidd, Molinari, sy’n arbenigo mewn cynhyrchu sambuca er 1945, oherwydd byddai’r term hwn wedi cael ei ddefnyddio gan Luigi Manzi, un o ragflaenwyr gwirod anis, a fyddai wedi ei enwi felly ar gyfer y tebygrwydd ffonig gyda’r geiriau *sambuchelli* a *acquaioli*, yn y drefn honno "anis" a "dŵr" yn nhafodiaith Ischia (ynys oddi ar arfordir Napoli).

Hanes
-----

Mae'n debyg bod gwreiddiau'r rysáit wreiddiol ar gyfer sambuca yn nhraddodiad llysieuaeth Carthusaidd, a oedd unwaith yn adnabyddus am ei diodydd alcoholig a'i baratoadau meddyginiaethol. Fel y soniwyd uchod, dyfyniad ysgaw gwyn yw un o'r cynhwysion, ond nid y prif un, gellir ychwanegu gwylys hefyd.

Cafodd Sambuca ei farchnata ar ddiwedd yr 19g yn Civitavecchia gan Luigi Manzi fel y Sambuca Manzi, sy'n dal i gael ei gynhyrchu heddiw. Yna fe’i lansiwyd yn rhyngwladol gan Angelo Molinari o 1945, ar ôl diwedd y Rhyfel, dan yr enw Sambuca Extra Molinari. Mafalda Molinari oedd pennaeth y cwmni.

Yna trosglwyddodd y rheolwyr i Antonio Molinari. Yn ddiweddarach, daeth ŵyr y sylfaenydd, Mario ac Angelo, yn reolwyr gyfarwyddwyr (ymunodd y trydydd wyres, Inge, â'r bwrdd cyfarwyddwyr).

Paratoi
-------

Mae Sambuca ar gael trwy ddistylliad hadau anis seren, a blasau ffrwythau neu berlysiau eraill ac ychwanegu alcohol a siwgr (350 g/l).

Mae'n boblogaidd i yfed sambuco gyda ffeuen goffi ynddi. Enw'r math yma o sambuco yw, "sambuca con la mosca", sy'n golygu "sambuca gyda'r pryf". Mae'r gweini traddodiadol gyda thri ffa coffi, pob un yn cynrychioli iechyd, hapusrwydd a ffyniant. Gellir tanio’r ddiod i dostio’r ffa coffi ac yna'n, amlwg, yfed yn union wedi i'r fflam ddiffodd.

Blasu a brandiau
----------------

Gwahanol brandiau sambuca (ch-dde) Sambuca Inferno Ice, Sambuca Gold, Sambuca Black. Mae'r dafnau aur sy'n arnodio yn Sambuca Gold yn ddail aur go iawn
Mae Sambuca yn cael ei yfed ​​fel aperitif, fel gwirod, gyda chiwbiau iâ, mewn coffi. Hefyd fel nodwyd, fel flambé gyda thri ffa coffi cyfan ( *con la mosca*, "gyda'r pryf") neu flambé yn uniongyrchol yn y geg, yn ogystal ag mewn coctcêl. Sambuca, a grappa yw'r gwirod a ychwanegir fel arfer i'r ddiod caffè corretto.

Y gwahanol frandiau o Sambuca yw: Amore, Averna, Borghetti, Borsci, Franciacorta, Isolabella, Lupini, Luxardo, Manzi (y cyntaf ym 1851), Massari, Molinari, Ramazzotti, Romana, Sarandrea, SIMAL, Toschi, Villa Colonna, a Vinci .

Gweler hefyd
------------

* Caffè corretto
* Espresso

Dolenni
-------

* Fideo, 'Sambuca | Why Sambuca is served with Coffee Bean?'
* Fideo, 'How to Make a Flaming Sambuca Shot'

Cyfeiriadau
-----------

1. 1 2  "Most Famous Italian Liquors:". February 4, 2020.
2. ↑  Ernout (1979). Klincksieck (gol.). *Dictionnaire étimologique de la langue latine – Histoire de mots* (yn Ffrangeg). Parigi. Unknown parameter `|name=` ignored (help)
3. ↑  Devoto, Giacomo (1979). *Avviamento all'etimologia italiana* (yn Eidaleg). Milano: Mondadori.
4. ↑  =Battisti, Carlo (1950–57). *Dizionario etimologico italiano* (yn Eidaleg). Firenze: Barbera.
5. ↑  A. J. Rathbun (2011). *Ginger bliss and the violet fizz : a cocktail lover's guide to mixing drinks using new and classic liqueurs* (yn Saesneg). Boston: Harvard Common Press. ISBN 1558326650. Unknown parameter `|consulté le=` ignored (`|access-date=` suggested) (help)
6. ↑  *Corriere della Sera*. *L'Economia* (yn Eidaleg). 2014.
7. ↑   *Wine & Spirit*. William Reed. 2008.. Adalwyd 2013-12-23.
8. ↑  *1001 Foods To Die For*. Andrews McMeel Publishing. Nov 1, 2007. t. 935. ISBN 978-0740770432. Cyrchwyd 2013-12-23.